  Майя Бывальцева 25-тӥ южтолэзьлы Удмуртиын коронавирус инфекциен черлан 80 выль учыръёсты пусйизы. Висьыны усемъёс пӧлын 14 аресозь куинь пиналъёс но 65 арессэс ортчем 31 адямиос. Со сярысь элькунысь оперативной штаб ивортӥз. Диагноззы Ижкарын 35 улӥсьёслэн зэмаз, Эграын – 13, Глазкарын – сизьым, Камбарка ёросын – куать, Дэри ёросын – вить, Сарапулын, Ува ёросын – ньыль, Якшур-Бӧдья ёросын – куинь, Можгаын, Кизнер, Можга ёросъёсын – одӥг. 78 адями висёнэз вормиз Туннэ нуналлы Удмуртиын выль коронавирус инфекциен черлан 30 сюрс 264 учыр лабораториосын зэматэмын. 26 сюрс 840 адями йӧназ, 371 мурт кулӥз. Та дыре 102 висисьёслэн тазалыксы секыт лыдъяське. Элькунын выль коронавирус инфекцилы 948 сюрс 610 эскеронъёс ортчытӥзы, берло нуналскын – 2 сюрс 539. 25-тӥ южтолэзьлы Удмуртиын 41 сюрс 877 адями коронавируслэсь прививка пуктӥз, со пӧлысь 28 сюрс 184-ез кыкетӥ люкетсэ но басьтӥзы ни. Тодэ вайытом, 24-тӥ южтолэзьысен элькунын коронавирусъя куд-ог сюбегатонъёсты палэнтӥзы.  Тегъёс: Тазалык Ижкар висён Удмуртия коронавирус  